Aarhuus Stifts-Tidende, 1837-04-28
Blandt Grækerne og de gamle Romere brugtes Benævnelsen: de Liberale, altid til, derved at betegne ædle og fribaarne Statsborgere, for derved at adskille dem fra Trælle, Blandt os Protestanter, der erkjende den evangeliske Christendom som Norm, og dens Forskrivter som høieste Formaal for fornuftige Skabningers og sande Christnes ivrigste Bestræbelser, burde Alle, fra Den, der sidder i sin fattige Hytte, til Ham, der beboer sit rige Pallads, henregnes til de Liberale, og ingenlunde blandt Trælle. Ordet Lideralitet betegner altsaa nu hos os en ædel, lovbunden og christelig Frihed. Naar der tales om: de Jlliberale, da menes nuomstunder just ikke saalige det Modsatte af de Liberale, men meget mere det samme som de Servile; altsaa de Trællesindede med en slavisk Tænke= og Handlemaade. Men naar Talen er om: de Frivale, da menes efter Sprogbrugen netop det Modsatte af de Liberale; thi Frivolitet er det samme, som en lumpen, lovløs og uchristelig Frihed; men en Frihed, der egentligen burde kaldes Selvraadighed, fordi den ikke tager Hensyn til Borgersamfundets helligste Forpligtelser og dyrebareste Rettigheder. Ved Udtrykket: de Conserpative, menes de, der med Stivsind holde fast ved det Bestaaende, og ingenlunde ville give Slip paa de gamle Former, uagtet alle deres Feil og Brøst, Mangler og Misbrug, fordi de falskeligen indbilde sig, derved for stedse at afværge Opstand og revolutionaire Bevægelser samt de rædsomme Borgerkrige. Ved Benævnelsen: de Moderate, forstaaes her de Liberale, der med megen Varsomhed give Slip paa det Bestaaende uagtet dets Brøst og Mangler, og ikkun ønske Forandring deri, naar det ingenlunde meere kan bestaae med Tidsaandens Fordringer, men som dog derhos ideligen ere sysselsatte med, Tid efter anden saa uformærkt at afhielpe virkelige Mangler og Brøst, saavelsom at afskaffe fordærvelige Feil og Misbrug, ved forældede Former. De exalterede eller forhøiede varme Liberale, til hvilke den forrige Ungdom saa let hengiver sig, gjorde saare vel i, at raadføre sig med de Moderate, der ialmindelighed findes iblandt de Ældre med Erfaring og Menneskekundskab, hvis ellers noget sandt og varigt Gode skal komme ud af deres Bestræbelser for Menneskeforædling og Borgerlyksalighed; men paa den anden Side var det ogsaa ofte ønskeligt, om de Moderate forenede sig med de Eralterede, at de ikke, over lutter Betænksomhed, skulle forbie sig, og lade de gunstigste Leiligheder, som ingensinde mere tilbyde sig, slippe af Hænderne, især naar det gjelder og Afgjørelse i en Crisis, hvorpaa Borgersamfundets Held eller Uheld beroer. De Conservative betænke saa ofte ikke, at det gamle Bestaaende Tid efter anden nødvendigt maae afløses, og at forældede Former bør afskaffes, saasnart derved sættes Skranker for Menneskehedens de høiere Evners Udvikling og Forædling, at ikke de liberale Jdeer og Principer omsider skulle voxe dem over Hovedet, og friste de Frivole til Kamp mod borgerlig Orden, Fred og Lyksalighed; thi hvor de liberale Jdeer og Principer hyldes, som her i vort kjære Fædreland, hvor en faderligsindet Konge, ved omhyggelig Bestræbelse for almindelig Oplysning og Forædling, begrunder Liberaliteten, der forstumme snart heelt uformærkt og ubemærket de enkelte frivele Skraal, fordi Jngen tager Notice deraf, hvilket er det Allerværste, der kan times de Frivole. Det er en stor og meget vigtig Sandhed, som af Mange altfor ofte oversees: at de Baand, der til sin Tid sikkrede Borgersamfundet for den raa Mængdes Misbrug af physiske Kræfter, eller Tilbagefald til Barbariet, til en anden Tid lænkebinde Menneskeaanden, stille uoverstigelige Hindringer i Veien for de høiere Evners frie Udvikling, og hæmme ligesaameget Menneskeforædling som borgerlig Lyksalighed. Paa Grund af Foranførte haaber jeg, at enhver tænkende Læser, for hvem hine Benævnelser forhen vare Gaader, nu formaaer at skue saa høistvigtige Gjenstande med et klart og frit Blik, og selv vil være istand til, at skjønne om, hvorvidt de mange Beskyldninger, der gjøres snart imod det ene, snart imod det andet Partie, monne være begrundede eller ikke.